nvidia/miracl-vision huggingface dataset:
ప్రపంచ పిచ్చుకల దినోత్సవం

ప్రపంచ పిచ్చుకల దినోత్సవం ప్రతి సంవత్సరం మార్చి 20న జరుపుకుంటారు. పిచ్చుకలూ, జనావాసాల్లో ఎక్కువగా కనిపించే ఇతర పక్షుల గురించీ, వాటి మనుగడకు వాటిల్లుతున్న ముప్పు గురించి జనాల్లో అవగాహన పెంచడం దీని వెనుక ఉన్న ఆశయం. ఈ దినోత్సవాన్ని భారతదేశానికి చెందిన "నెయ్చర్ ఫరెవర్ సొసైయటి", ఫ్రన్స్‌కు చెందిన "ఈకో-సిస్ ఎక్షన్ ఫౌన్డెయ్షన్"లు మరిన్ని జాతీయ, అంతర్జాతీయ సంస్థలతో కలిసి ప్రారంభించాయి. నెయ్చర్ ఫరెవర్ సొసైయటి స్థాపకుడు మహమద్ దిలావర్. భారతీయ ప్రకృతి పరిరక్షకుడైన దిలావర్ నాసిక్‌లో పిచ్చుకల పరిరక్షణా ప్రయత్నాలతో తన ప్రస్థానాన్ని ప్రారంభించాడు. ఇతని కృషికి గానూ టైమ్ ఇతన్ని 2008లో "హీరోస్ ఒఫ్ ద ఎన్‌వైరన్‌మెన్ట్"లో ఒకడిగా గుర్తించింది. ఒకసారి సొసైటీ కార్యాలయంలో కబుర్ల మధ్యలో ఈయనకి ప్రపంచ పిచ్చుకల దినోత్సవం అనే ఆలోచన వచ్చింది. పిచ్చుకలూ, ఇతర సాధారణ పక్షుల పరిరక్షణ గురించిన సందేశాన్ని ఇవ్వడానికి ఒక రోజును అంకితం చేయడంతో పాటు, జీవవైవిధ్యానికి తగిన అందాన్ని చేకూర్చడంలో వీటి పాత్రను గుర్తుచేసుకోవడం ఈ దినోత్సవపు ఆశయాలు. ఈ దినోత్సవం 2010లో మొదటిసారిగా ప్రపంచంలో వేర్వేరు చోట్ల జరిగింది. ఈ సందర్భంగా రకరకాల కళల పోటీలూ, అవగాహనా సదస్సులూ, ఊరేగింపులూ, వివిధ మాధ్యమాల సిబ్బందితో మాటామంతీలూ జరిగాయి. పక్షుల మనుగడకున్న ముప్పులపై అవగాహనతో పాటు, ప్రపంచ నలుమూలలా ఉన్న పక్షి పరిరక్షకులు ఒకరితో ఒకరు సంప్రదించుకుని, సహకరించుకునేందుకు ఒక ఉమ్మడి వేదిక కల్పించడం ఈ దినోత్సవపు సుదూర లక్ష్యం. గ్రామీణ జీవనంలో పొలాల్లోని గింజలు తింటూ, ఇళ్ళ చూర్లలో గూళ్ళు కట్టుకుని పిచ్చుకలు ఉండేవి
ధనికొండ హనుమంతరావు

ధనికొండ హనుమంతరావు తెలుగులో లబ్ధ ప్రతిష్ఠుడైన రచయిత. ఇతడు క్రాంతి పబ్లికేషన్స్, క్రాంతి ప్రెస్సులను స్థాపించాడు. రేరాణి పత్రికకు సంపాదకుడిగా పనిచేశాడు. ఇంద్రజిత్ అనే కలం పేరుతో కూడా రచనలు చేశాడు. ఇతడు గుంటూరు జిల్లా, ఇంటూరులో 1919వ సంవత్సరంలో జన్మించాడు. బి.ఎ. చదువు మధ్యలోనే ఆపివేసి రచనలపై దృష్టి కేంద్రీకరించాడు. ఇతని రచనలు యువ, అభిసారిక, పుస్తకం, జ్యోతి, సుభాషిణి, వాణి, ఆహ్వానం, ఆంధ్రజ్యోతి, ప్రజాబంధు, భారతి, చిత్రగుప్త, నీలిమ, ఆంధ్రప్రభ, కథాంజలి, ఆనందవాణి, పత్రిక తదితర పత్రికలలో ప్రచురింపబడ్డాయి. జ్యోతి మాస పత్రిక, చిత్రసీమ, అభిసారిక పత్రిక వ్యవస్థాపకుడు, ముద్రాపకుడు ధనికొండ హనుమంతరావు. తన స్వంత క్రాంతి ప్రెస్స్ వ్యవహారాలతో తీరిక దొరకనందున, జ్యోతి మాసపత్రికని వేమూరి రాఘవయ్యకి, అభిసారికని రాంషాకి (సామర్లకోట), చిత్రసీమని కొలను బ్రహ్మానందరావుకి ధనికొండ ఇచ్చేసాడు. జ్యోతిని రాఘవయ్య నడిపినా కొంత కాలం ధనికొండ పేరే సంపాదకుడిగా ప్రచురించాడు
వెల్లంకి తాతంభట్టు

వెల్లంకి తాతంభట్టు కవిచింతామణి యనులక్షణగ్రంథమును రచించిన గొప్పకవీ వెల్లంకి తాతంభట్టు. ఇతడు కవిచింతామణి యనులక్షణగ్రంథమును జేసిన గొప్పకవి. ఈతడు వైదికబ్రాహ్మణుడు; ఈతని తండ్రి యబ్బయ్య; తల్లి యెర్రమ్మ. ఈకవి కృష్ణరాయని రాజ్యారంభకాలమునం దుండినవాడు. కొంద రీతడు కృష్ణదేవరాయని కాలమునకు బూర్వమునందేయుండెనని చెప్పుదురుగాని యితడు తన కవిచింతామణిలో నైషధము, భోగినీదండకము, జైమినిభారతము మొదలగు గ్రంథము లనుండి యుదాహరణములు గైకొని యుండుటచేతను, జైమినిభారతమును రచించిన పిల్లలమఱ్ఱి పినవీరన్న కృష్ణదేవరాయని తండ్రితాతల కాలములోనే యున్నవా డగుటచేతను, తాతంభట్టు కృష్ణరాయని కాలమునకు బూర్వమునం దుండినవా డయినట్టు తోచదు. ఇతడు కవిచింతామణి యందు వ్యాకరణము ను, ఛందస్సు ను, కావ్యలక్షణమునుగూడ గొంత వఱకు జెప్పియున్నాడు. ఈలక్షణవేత్త కవిచింతామణియందు దన్ను గూర్చి వేసికొన్నపద్యము. సీ. శుచి యెఱ్ఱమాగర్భశు క్తిముక్తామణి యబ్బధీమణిసూను డనఘబుద్ధి,పావనవశితశాలావతగోత్రు డహార్యధైర్యుండు రామార్యుతమ్ము,డష్టభాషాప్రక్రియాలబ్దవర్ణుండు సన్నుతసాహిత్య చక్రవర్తి,యనవద్యసర్వవిద్యాపారదృశ్యుండు విద్వజ్జనవ్రాతవిశ్రుతుండు,సకలహరిదంతరాళవిశ్రాంతవిశదకార్తికిక చంద్రికాయతకీర్తి కాంతిహరినిభుం డాస్యవాణీవిహారవసతితామసోల్లంఘి వెల్లంకితాతసుకవి. ఈతడు రచియించినది లక్షణగ్రంథమగుటచే గవిత్వనైపుణిని గూర్చి పూరితన్నేహపూరంబు పొంగిపొగల జల్లనిపటీరసలిలంబు చల్లరాదు. అను పద్యమును చేయించి తాము రచియించిన పద్యముగా జెప్పి తమగురువునకు సమర్పించినట్లును రామరాజభూషణుడా పద్యముయొక్క చమత్కృతికి సంతోషించి దానిని తన వసుచరిత్రమునందు వేసికొన్నట్లును, ఒక పుక్కిటపురాణము కలదు గాని యది యెంతమాత్రమును విశ్వాసపాత్ర మయినదికాదు. కృష్ణదేవరాయల కాలములో రామరాజభూషణుడు కవిత్వమును జెప్పుట కారంభించినట్లే కనబడక పోవుటచేత నాతని కప్పటికే శిష్యబృంద మున్నదన్నవార్త యసందర్భ మగుటనుబట్టియు, వసుచరిత్రము కృష్ణదేవరాయల యనంతరమున ముప్పదియేడు సంవత్సరముల వఱకును బ్రకటింపబడక పోవుటచేత నంతటి మహాప్రౌడ గ్రంథమును రచియించిన రామరాజభూషణు డొక్కపద్యమును రచించుట కశక్తు డయి యంతకాలమునకు తరువాత నితరకవియొక్క పద్యమును దనదిగా దనపుస్తకమునందు జేర్చుకొనె ననుటకంటె హాస్యాస్పద మయినమాట వేఱొకటి లేకపోవుటను బట్టియు
చికెంకారీ ఎంబ్రాయిడరీ

చికన్ (హిందీ: चिकन, Urdu: چکن) అనునది భారతదేశంలోని లక్నోకు చెందిన సాంప్రదాయ ఎంబ్రాయిడరీ. భాషాపరంగా ఆ పదానికి అర్థం కూడా "ఎంబ్రాయిడరీ". ఈ విధానం మొఘల్ సామ్రాజ్య చక్రవర్తి అయిన షాజహాన్ యొక్క సతీమణి నూర్జహాన్ ద్వారా ప్రవేశపెట్టబడినదని ప్రజల విశ్వాసం. ఇది లక్నో లోని ప్రసిద్ధ వస్త్ర అలంకరణ విధానం. లక్నో చికెంకారీ ఎంబ్రాయిడరీ కళకు పేరుపొందింది. జిల్లా చికెంకారీ జరీ, జర్దారీ, కందని, గోటా తయారీ మొదలైన పనులకు ప్రసిద్ధి చెందింది. చికెంకారీ ఎంబ్రాయిడరీ దేశంమంతటా గుర్తించబడుతూ ఉంది. 400 సంవత్సరాల చరిత్ర కలిగిన ఈ కళ లక్నోలో అభివృద్ధి చేయబడింది. ఇది ప్రధానంగా లక్నో, పరిసర ప్రాంతాలలో వాడుకలో ఉంది. మెత్తని నులు, మద్లిన్, షిఫాను వస్త్రాల మీద తెల్లని నూలుతో చికెంకారీ ఎంబ్రాయిడరీ చేయబడుతుంది. కొన్ని సార్లు లేత పసుపు వర్ణం దారలతో వస్త్రాలు నేయబడుతూ ఉంటాయి. చికెంకారీ ఎంబ్రాయిడరీ టోపీలు, కుర్తాలు, చీరెలు, కాగ్డా (స్కార్ఫ్), కొన్ని ఇతర వస్త్రాల మీద చేయబడుతుంది
పోపూరు

పోపూరు, ఎన్టీఆర్ జిల్లా, చందర్లపాడు మండలం లోని గ్రామం. ఇది మండల కేంద్రమైన చందర్లపాడు నుండి 10 కి. మీ. దూరం లోను, సమీప పట్టణమైన జగ్గయ్యపేట నుండి 55 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 193 ఇళ్లతో, 676 జనాభాతో 673 హెక్టార్లలో విస్తరించి ఉంది. గ్రామంలో మగవారి సంఖ్య 343, ఆడవారి సంఖ్య 333. షెడ్యూల్డ్ కులాల సంఖ్య 176 కాగా షెడ్యూల్డ్ తెగల సంఖ్య 0. గ్రామ జనగణన లొకేషన్ కోడ్ 589187. 2022 లో చేసిన జిల్లాల పునర్వ్యవస్థీకరణకు ముందు ఈ గ్రామం కృష్ణా జిల్లాలో, ఇదే మండలంలో ఉండేది.
కర్కోటకుడు

అష్టనాగములు లలో ఒకడు: కశ్యపుడు, అతని మూడవ భార్య కద్రువ కు వాసుకి, తక్షకుడు, అనంతుడు, కర్కోటకుడు, కాళియుడు, పద్మ, మహాపాదుడు, శంఖుడు, పింగళుడు జన్మించారు. తల్లి కారణంగా నాగులకు ‘కద్రుజ’ అనే పేరు వచ్చింది. మహాభారతము నందు ఉపోద్ఘాతము ముగింపబడిన వెనుక ఈనాగులచరిత్ర మొదట చెప్పబడినది. కశ్యపుడను నార్యునకు కద్రువ, వినతయను నిరువురు భార్యలుగలరు. వీరిరువును తోబుట్టువులు. వీరికింగల యభిమతంబుల చొప్పున కద్రువకు సహస్రనాగములు జనించినవి. వినతకు గరుడుడు జన్మించెను. కద్రువకు జనించిన సహస్రనాగములకు బుట్టిన సంతతియే లోకమునందలి నాగకులముగానున్నది. ఈ నాగులలో బ్రముఖముగా నుండినవారు శేషుడు, వాసుకి, ఇరావంతుడు, తక్షకుడు, కర్కోటకుడు, కాళీయుడు, ఐలుడు, ఇలాపాత్రుడు, నీలుడు, అనీలుడు, నహుషుడు మొదలగువారు. (అనంతుడు, వాసుకి, తక్షకుడు, శంఖపాలుడు, కుళికుడు, పద్ముడు, మహాపద్ముడు, కర్కోటకుడు వీరినే అష్టనాగములు అని మన గ్రంథములు పేర్కొనుచున్నవి.) కద్రువ వినతకు జేసిన యపకారమునుబట్టి వినతకు బుట్టిన గరుత్మంతుడు నాగకులమునకెల్లను వైరియయ్యెను. దీనికిదోడు మాతృశాపముగూడ నాగులకు సంభవించెను
కట్టావారిపాలెం(సత్తెనపల్లి)

కట్టావారిపాలెం పల్నాడు జిల్లా సత్తెనపల్లి మండలానికి చెందిన రెవెన్యూయేతర గ్రామం. 1962 లో, రు. 8 లక్షలతో ఏర్పాటుచేయబడిన ఈ పథకం, ఏడాది పొడవునా ప్రజల దాహార్తి తీర్చుచున్నది. పాలకులు, అధికారుల కృషికి, గ్రామస్తుల సహకారం తోడవడంతో, మండలంలో 365 రోజులూ త్రాగునీటి సరఫరా జరుగుచున్న పథకంగా గుర్తింపు పొందింది. శ్రీ విఘ్నేశ్వరస్వామి ఆలయము:- కట్టావారిపాలెం గ్రామంలో వేంచేసిన శ్రీ విఘ్నేశ్వరస్వామి వారి విగ్రహ పునఃప్రతిష్ఠా మహోత్సవ కార్యక్రమాన్ని 2014,ఏప్రిల్ 27వతేదీ బుధవారం నాడు అంగరంగ వైభవంగా ఆంధ్రప్రదేశ్ శాసనసభ స్పీకర్ డాక్టర్ కోడెల శివప్రసాదరావు ప్రత్యేక పూజా కార్యక్రమాలతో నిర్వహించారు. ఈ సందర్భంగా వేకువజామునే ఆలయంలో గణపతి ప్రార్థన, ప్రత్యేకపూజ, పుణ్యాహవచనం, పంచగవ్యప్రాసన, సాయంత్రం లక్ష్మీగణపతి అనుష్పానాలు, మంత్రపుష్పం, విశేస పూజలు నిర్వహించారు. కట్టావారిపాలెం గ్రామాల ప్రజలు, వారి బంధువులు, అధిక సంఖ్యలో భక్తులు పాల్గొని, స్వామివారి తీర్ధ ప్రసాదాలు తీసుకొని ఈ కార్యక్రమాన్ని కన్నుల పండుగలా తిలకించారు. కొర్రపాడు 3 కి.మీ, నందిగామ 4 కి.మీ, కంటేపూడి 1.5 కి.మీ, గుడిపూడి 5 కి
శ్రీ కూర్మనాథస్వామి దేవస్థానం

శ్రీ కూర్మనాథస్వామి దేవస్థానం శ్రీకాకుళం నుండి 15 కి.మీ. దూరానగల శ్రీకూర్మం గ్రామంలో ఉంది. శ్రీమహావిష్ణువు కూర్మావతారం రూపంలో ఇక్కడ పూజింపబడుతాడు. భారతదేశంలో ఈ మాదిరిగా కల కూర్మావతారం మందిరం ఇదొక్కటే. ఈ మందిరం శిల్పకళాశైలి విశిష్టమైనది. చిత్రంగా ఇక్కడి స్వామి పడమటి ముఖముగా ఉంటారు. మరొక విశేషం ఈ ఆలయంలో రెండు ధ్వజ స్తంభాలు గలవు. 11వ శతాబ్దం కాలం నాటి శాసనాలు ఇక్కడ లభించాయి. దీనితో పాటు శ్రీరామానుజాచార్యుల, శ్రీ వరదరాజస్వామి, శ్రీ మధ్వాచార్యుల, కోదండరామస్వామి వారల ఆలయాలు గలవు. శ్రీకాకుళం, గార మండలంలో ఉన్న ఆలయం 2 వ శతాబ్దానికి ముందు నిర్మించినట్లు చాలా మంది నమ్ముతారు. నిజానికి ఆలయము నిర్మించిన వారు ఇప్పటికీ తెలియదు
కోట శివరామయ్య

కోట శివరామయ్య సానందోపాఖ్యాన మను నాలుగాశ్వాసముల పద్యకావ్యమును రచించెను. ఇతడు శూద్రుడు; కౌశికగోత్రుడు; కోట బాపనయ్య పుత్రుడు; కాళహస్తిపుర నివాసుడు. ఇతడు తాను కృష్ణదేవరాయలకాలములో నున్నధూర్జటికవి శిష్యుడ నని గ్రంథములో జెప్పుకొని యుండుటచేత ఈ కవి 1525 - 1550 వ సంవత్సరములకు మధ్యనుండియుండును. సానందొపాఖ్యానమునందు లక్షణవిరుద్ధము లైన ప్రయోగములు కొన్ని కానబడుచున్నవి. కవిత్వము మృదువుగానే యున్నది. ఈ గ్రంథము నందలి రెండు మూడు పద్యముల నిందుదాహరించుచున్నాను.
రామరాజు రంగప్పరాజు

రామరాజు రంగప్పరాజు క్షత్రియకవి. ఇతడు యపస్తంబసూత్రుడు, ఆత్రేయ గోత్రుడు, తిరుమల శ్రీనివాసాచార్య శిష్యుడు. సాంబోపాఖ్యాన మనెడి యైదాశ్వాసముల ప్రబంధమును రచించి శ్రీరంగనాయకున కంకితము చేసెను. ఈ కవి కృష్ణదేవరాయని యల్లుడైన రామరాయలకు బెదతండ్రి కొడుకు. కోనేటి తిమ్మరాజున కాశ్రితుడై యుండినవాడు. కాబట్టి కవి 1550 వ సంవత్సర ప్రాంతము లందుండినవాడని నిశ్చయముగా జెప్పవచ్చును. కోనేటి తిమ్మరాజునకును రామరాజునకును తాత యగు ఆరవీటి రామరాజును, రామరాయలను, కవి తన సాంబోపాఖ్యానమునం దిట్లు వర్ణించియున్నాడు: ఈతనిది సలక్షణమై నిరర్గళధార గల ఛందోబద్ధ కవిత్వము. కవనరీతి తెలియుట కయి సాంబోపాఖ్యానములోని పద్యముల గొన్నిటి నిం దుదాహరించ బడినవి. పల్ల తికాలవిత్రమయి పాండవపత్నికి నెట్టు లిచ్చెనో ఆంధ్ర కవుల చరిత్రము - రెండవ భాగము (1949) రచించినవారు కందుకూరి వీరేశలింగం పంతులు .రామరాజు రంగప్పరాజు (విభాగం)
సెక్షన్ 66 ఎ

భారత ప్రభుత్వం 2000 సంవత్సరలొ ఐటీ చట్టం (సాంకేతిక పరిజ్ఞాన) చట్టం వ్యాపార లావాదేవీలను, ఇ-కామర్స్‌ను నియంత్రించడానికి అమలులొ తెచ్చినంది 2008లో చట్టాన్ని సవరించి 66ఎ సెక్షన్‌ చేర్చారు.ఐ.టి. చట్టంలోని సెక్షన్-66 ఎ కింద ఒక వ్యక్తి నేరం చేసినట్లు రుజువైతే గరిష్ఠంగా మూడేళ్ల కారాగార శిక్ష విధించే అవకాశం ఉంది. ఈ చట్టం కింద మూడేళ్ల వరకు జైలుశిక్ష, జరిమానా విధించవచ్చు. ఒక సమాచారాన్ని రూపొందించినా, వేరేవారికి చేరవేసినా, ఇతరుల నుంచి స్వీకరించినా నేరమే. ముద్రణ రూప సమాచారం, చిత్రాలు, ధ్వని, దృశ్యాలు, ఇతర ఎలక్ట్రానిక్ సమాచారం విషయాల్లో ఇది వర్తిస్తుంది. ఈ చట్టాన్ని 2008లో సవరించారు. 2009 ఫిబ్రవరి 5న రాష్ట్రపతి ఆమోదించారు. సోషల్ మీడియాలో ఈ కామెంట్లే చేయాలి.. ఫలానా చర్చించకూడదన్న నిర్బంధాలు కొనసాగాయి
బేలూరు

బేలూరు (కన్నడ: ಬೇಲೂರು) కర్ణాటక రాష్ట్రంలోని హాసన్ జిల్లాలో ఒక పట్టణం. మున్సిపాలిటి. జిల్లా కేంద్రానికి 40 కిలోమీటర్ల దూరంలో ఉంది. ఇక్కడ ప్రసిద్ధి చెందిన చెన్నకేశావాలయం ఉంది. హొయసల శైలి శిల్పకళకు ఈ దేవాలయం ఒక నిలువుటద్దం. బేలూరును పూర్వం వేలా పురీ అనే వారు. క్రమంగా వేలూరుగా చివరికి బేలూరుగా మారింది. ఈ పట్టణం యాగాచి నది ఒడ్డున ఉంది. ఈ బేలూరు ఒకనాడు హొయసల రాజుల రాజధాని. బేలూరు ఒకనాడు హొయసలుల రాజధాని. ఆ తర్వాత ఇక్కడ నుండి హళేబీడుకు రాజధానిని మార్చారు. ఈ హళేబీడు బేలూరుకు 16 కిలోమీటర్ల దూరంలో ఉంటుంది
1979 గోదావరి పుష్కరాలు

1979 సంవత్సరంలో గోదావరి నది సంబంధించిన పుష్కరము యొక్క విశేషాలు : 1979 ఆగస్టు 29 నుంచి సెప్టెంబరు 9 వరకూ జరిగాయి. తిరుమల తిరుపతి దేవస్థానములు మొదటిసారిగా ఈ పుష్కరాలలో తమ ధార్మిక సేవలను డా. రావుల సూర్యనారాయణ మూర్తి ఆధ్వర్యంలో అందించింది. అప్పటి ముఖ్యమంత్రి డా. మర్రి చెన్నారెడ్డి ఆదేశాల మేరకు అప్పటి ఇ.ఒ. శ్రీ పి.వి.ఆర్.కె ప్రసాద్ కార్యక్రమ ప్రణాలికను చిత్రించారు. అయితే గోదావరి నది పుష్కరాల్లో తితిదే భాగస్వాయ్యమవడం అదే మొదటిసారి కాబట్టి ఏదైనా కొత్తగా చేద్దామని పి.వి
ఖన్వా యుద్ధం

1527 మార్చి 17 న ఆగ్రాకు 60కి.మీ దూరంలో ఉన్న ఖన్వా యుద్ధం గ్రామంలో జరిగింది. ఆధునిక భారతదేశంలో జరిగిన ప్రధాన యుద్ధాలలో ఇది రెండవదిగా గుర్తించబడింది. మొదటి యుద్ధం 1526లో ముగల్ చక్రవర్తి బాబర్ పానిపట్టు వద్ద చేసిన పానిపట్టు యుద్ధం. ముగల్ సామ్రాజ్యం విస్తరించే సమయంలో వారికి సరికొత్త శత్రువులు కూడా అధికం అయ్యారు. ప్రత్యేకంగా ఆగ్రా పరిసర ప్రాంతాలలోని రాజపుతానా శత్రువులు మరింత అధికం అయ్యారు. ఇబ్రహీం లోఢీని ఓడించిన తరువాత ముగల్ చక్రవర్తి బాబర్ అనేక మంది లోఢీ వీరులను ఎదుర్కొన్నాడు. సికిందర్ లోడీ ఆయన కుమారుడు ముహమ్మద్ లోఢీ కూడా వారిలో ఉన్నారు. ముహమ్మద్ లోఢీ ప్రఖ్యాత ముస్లిం రాజపుత్ర రాజు మేవాత్‌కు చెందిన " రాజా ఖంజడా "తో సఖ్యత ఏరపరుచుకున్నాడు. రాజా ఖంజడా హాసన్ మేవాతి ఆయనకు ఆయన స్వయంగా రాజపుత్రునిగా ప్రకటించుకుని సులువుగా శక్తివంతమైన రాణాసింగ్ మద్దతును పొందగలిగాడు. వారిద్దరూ కలుసి ముగల్ చక్రవర్తిని ఆయన ముగల్ అనుయాయులను ఓడించి ముగల్ సామ్రాజ్యాన్ని పతనం చేయాలని ప్రణాళిక వేసాడు. హిందూ రాజపుత్రులు బాబర్ ముస్లిం శత్రువులు ఏకమై శక్తివంతమైన సైన్యాన్ని తయారుచేసారు
వేటపాలెం (కోడూరు, కృష్ణా)

వేటపాలెం కృష్ణా జిల్లా కోడూరు మండలానికి చెందిన రెవెన్యూయేతర గ్రామం. ఈ గ్రామం కోడూరు గ్రామానికి ఒక శివారు గ్రామం. సముద్రమట్టానికి 7 మీ.ఎత్తు Time zone: IST (UTC+5:30) కమ్మనమొలు, కోడూరు, మందపాకల, కృష్ణపురం, లింగారెడ్డిపాలెం అవనిగడ్డ, మోపిదేవి, నాగాయలక, చల్లపల్లి మండల పరిషత్ ప్రాథమికోన్నత పాఠశాల, వేటపాలెం నాగాయలంక, అవనిగడ్డ నుండి రోడ్దురవాణా సౌకర్యం ఉంది. రైల్వేస్టేషన్; గుంటూరు 82 కి.మీ శ్రీరామాలయం:- ఈ గ్రామంలో నూతనంగా నిర్మించిన ఈ ఆలయంలో, విగ్రహ ప్రతిష్ఠా కార్యక్రమాలలో భాగంగా, 2015,మార్చ్-24వ తేదీ మంగళవారం సాయంత్రం, గణపతిపూజ, పుణ్యాహవచనం, దీక్షాధారణ, అఖండస్థాపన, వాస్తుహోమం, మండపారాధన కార్యక్రమాలను నిర్వహించారు. మంగళవారం రాత్రికి విగ్రహాలకు జలాధివాసం, క్షీరాధివాసం, పంచామృత ఆదివాసం, పుష్పాధివాసం, శయనాధివాసం మొదలగు కార్యక్రమాలు నిర్వహించారు. 25వ తేదీ ఉదయం 11-36 గంటలకు శ్రీ సీతా, లక్ష్మణ, ఆంజనేయ సమేత శ్రీ రామచంద్రస్వామివారి విగ్రహ ప్రతిష్ఠా కార్యక్రమం నిర్వహించెదరు.   ఈనాడు కృష్ణా/అవనిగడ్డ; 2015,మార్చ్-25; 3వపేజీ.
తంజమా మణిక్కోయిల్

తంజమా మణిక్కోయిల్ భారత దేశంలోని ప్రసిద్ధ వైష్ణవ దివ్యక్షేత్రం. ఈ రెండు క్షేత్రములు తంజావూరునకు ఉత్తరమున (తిరువైయార్ పోవుమార్గమున) 3 కి.మీ దూరములో దక్షిణ పెన్నానదీ తీరమున "విణ్ణాత్తుంకరై" అనుచోట ఉన్నాయి. ఈ రెండు దివ్య దేశములను చేర్చి ఒకే దివ్య దేశముగా భావించు చున్నారు. శ్లో. కన్యా పుష్కరిణీ వరామృత లసత్తీర్దాంచితే ప్రాజ్ముఖ స్త్స్వాసీన శ్శుభ తంజమామణి పురే శ్రీ నీలమేఘో విభు: | శ్రీ మద్రమ్య విమాన వాసరసికో రమ్యాబ్జ వల్లీ ప్రియ: ప్రత్యక్షస్తు పరాశరస్య యమిన: శార్జ్గాంశ సూరిస్తుత: || శ్లో. సూర్యాబ్జిని తంజయాళి నగరే శ్రీ రామ తీర్థాంచితే తంజాఖ్యాయుత నాయకీ పరిగత శ్శ్రీ నారసింహో విభు: | ప్రాగాస్యో వరవేద సుందర లసద్వైమాన గర్భాసనో మార్కండేయ నిషేవితో విజయతే శ్రీ మత్కలిఘ్న స్తుత: || వివ: నరసింహస్వామి-తంజనాయకి-శ్రీరామ తీర్థము-వేద సుందర విమానము-తూర్పుముఖము-కూర్చున్న సేవ-మార్కండేయునకు ప్రత్యక్షము-తిరుమంగై ఆళ్వార్ కీర్తించింది. ఎమ్బిరా నెన్దై యెన్నుడై చ్చుత్త మెనక్కర శెన్నుడై వాణాళ్ అమ్బినా లరక్కర్ వెరుక్కొళనెరుక్కి యవరుయర్ శెగుత్త వెమ్మణ్ణల్ వమ్బులా ఇంజోలై మామదిళ్ తంజైమామణిక్కోయిలే వణజ్గి నమ్బిగాళుయ్య నాన్ కణ్డు కొణ్డేన్ నారాయణా వెన్ఱుమ్‌ నామమ్‌ || తిరుమంగైయాళ్వార్ పె.తి.మె. 1-1-6 ఈ క్షేత్రము తంజావూరునకు ఉత్తర దిక్కున (తంజావూరు నుండి తిరువైయార్ పోవుమార్గమున) 3 కి.మీ దూరములో దక్షిణ పెన్నానదీ తీరమున "విణ్ణాత్తుంకరై" అనే ప్రాంతం లో వుంది
తిరుప్పేర్ నగర్

తిరుప్పేర్ నగర్ భారతదేశంలోని ప్రసిద్ధ వైష్ణవ దివ్యక్షేత్రం. ఈ దివ్య దేశానికి పెరునగర్ (పెద్ద నగరం) అను విలక్షణమైన మరొక పేరు ఉంది. నమ్మాళ్వార్లు తిరువాయిమొళి (10వ శతకం 9వ తిరువాయిమొழி) తిరుమాలిరుంశోలై మలై అను దశకములో "తిరుమాల్‌వన్దెన్నెంజు నిఱైయ పుకున్దాన్." (ఆ సర్వేశ్వరుడే వచ్చి నా హృదయము నిండునట్లు) అని పెరుమాళ్ల యొక్క స్వామిత్వమును ప్రకాశింపచేసిరి. శ్లో. ఇంద్రాఖ్యాయుత తీర్థ శోభిత తలే శ్రీ మత్తిరుప్పేర్ పురే పశ్చాద్వక్త్ర యుతో భుజంగ శయనోహీంద్రాఖ్య వైమాసగ: | ఆలింగన్ కమలోప పూర్వ లతికా మప్పక్కుడుత్తాన్ విభు : దృశ్యశ్చోపమనో : పరాశరమునే ర్విభ్రాజతే సర్వదా ||శ్లో. భక్తిసార శఠారాతి కలిజిత్ రథయోగిభి:| సంస్తుత:కుంభ సంరాజ ద్వామేతర కరాంబుజ:|| తిరుమాలిరుఇజోమలై యెన్ఱేనెన్న తిరుమాల్ వన్దెన్నెంజు నిఱై యప్పుగున్దాన్ కురుమామణియున్దు పునల్ పొన్నిత్తెన్ పాల్ తిరుమాల్ శెన్ఱు శేర్విడం తెన్ తిరుప్పేరే. నమ్మాళ్వార్ తిరువాయిమొழி 10-8-1 దీనిని "కోవిలడి" అంటారు. ఈక్షేత్రమును అన్బిల్ కొల్లడం ఎడమవైపున ఉంది. తిరుచ్చి నుండి బస్ మార్గంలో 24 కి.మీ. లాల్గుడి నుండి 10 కి
తలైచ్చన్‌గాడ్

తలైచ్చెంగనాణ్మదియం భారత దేశంలోని ప్రసిద్ధ వైష్ణవ దివ్యక్షేత్రం. ఈ క్షేత్రమునకు అరుణ వనమని పేరు ఉంది. శ్లో. శ్రీ చంద్రాహ్వయ పద్మినీ తటతలే శ్రీ మత్తలచ్చజ్గమి త్యాఖ్యే దివ్య పురేతు చంద్ర పదకే వైమాన వర్యే స్థిత:| దేవో నాణ్మతియ ప్రభుర్విజయతే దేవ్యా పురాఖ్యాయుజా ప్రాగాస్య శ్శశి దేవ సేవిత తను శ్శార్జ్గాంశ మౌని స్తుత:|| కణ్ణార్ కణ్ణపుర జ్కడిగై కడి కమழுమ్; తణ్ణార్ తామరై శూழு తలైచ్చజ్గమే త్తిశైయుళ్; విణ్ణోర్ నాణ్మదియై విరిగిన్ఱి వెంజుడరై కణ్ణార కణ్డు కొణ్డు కళికిన్ఱ దిజ్గెన్ఱు కొలో. తిరుమంగై ఆళ్వార్ పెరియ తిరుమొழி 8-9 మాయవరం నుండి అక్కూర్ చేరి అట నుండి శీర్గాళిపోవు మార్గములో 3 కి.మీ దూరమున సన్నిధి కలదు తలచ్చంగాడనియే చెప్పాలి. తలచ్చంగాడు నుండి మణ్‌శాలై పోవు మార్గంలో 1/4 కి.మీ దూరమున సన్నిధి ఉంది. వసతులు మితముగా నున్నవి. వైష్ణవ దివ్యదేశాలు
తిరుక్కుడందై

తిరుక్కుడందై భారత దేశంలోని ప్రసిద్ధ వైష్ణవ దివ్యక్షేత్రం. ఈ దివ్యదేశమున ఈ సన్నిధి కాక చక్రపాణి పెరుమాళ్ సన్నిధి; రామర్, వరాహనాయనార్ సన్నిధులు ఉన్నాయి. ఆలయంలో బ్రహ్మదేవునికి, సూర్యునికి ఉపాలయాలు ఉన్నాయి. తిరుమళిశై ఆళ్వార్ పరమ పదించిన ప్రదేశం. శార్జ్గ పాణి పెరుమాళ్ సన్నిధికి పడమట తిరుమళిశై ఆల్వారు సన్నిధి ఉంది. ఆలయంలో మకరం-మేషమాసములలో బ్రహ్మోత్సవము జరుగును శ్లో. శ్రీ హేమాంబుజినీ తటీ తు నగరే శ్రీ కుంభఘోణాభిదే ప్రాప్త:కోమల వల్లికాఖ్య మహిషీం శ్రీవైదికా గారగ:| హేమాఖ్యాన మునీక్షితో విజయతే శ్రీ శార్జ్గా పాణి ప్రభు: ప్రాగాస్యో భుజగేంధ్ర భోగశయనోతృప్తామృతాఖ్యాయుత:||శ్లో. శ్రీ భూత మహదాఖ్యాన భక్తి సార శఠారిభి:| విష్ణుచిత్త కలిఘ్నాఖ్యాం గోదాస్తుతి పరిష్కృత:|| నడన్దకాల్‌గళ్ నొన్దవో నడుజ్గ ఈలమేనమాయ్ ఇడన్ద మెయ్ కులుజ్గవో విలజ్గుమాల్ వరై చ్చురమ్‌ కడన్ద కాల్ పరన్ద కావిరిక్కరై క్కుడన్దైయుళ్‌ కిడన్ద వారెళున్దిరున్దు పేశువాழி కేశనే! || తిరుమழிశై ఆళ్వార్ తిరుచ్చన్ద విరుత్తం 61 ఆరావముదే! అడియేనుడలం నిన్బాల్ అన్బాయే నీరాయలైన్దు కరైయ ఉఱుక్కుగిన్ఱ నెడుమాలే! శీరార్ శెన్నెల్‌కవరి వీశుం శెழுనీర్ తిరుక్కుడన్‌దై ఏరార్ కోలమ్‌ తిగழగక్కిడన్దాయ్! కణ్డేన్ ఎమ్మానే. కళవాయ్ తున్బమ్‌ కళై యాదొழிవాయ్ కళైగణ్ మற்றிలేన్ వళైవాయ్ నేమిప్పడై యాయ్‌కుడన్‌దై కిడన్ద మామాయా! తళరావుడలమ్‌ ఎనదావి శరిన్దు పోమ్పోదు ఇళయాదు నదాళ్ ఒరుజ్గప్పిడిత్తు ప్పోద విశైనీయే. నమ్మాళ్వార్-తిరువాయిమొழி 5-8-1,8 ఆవియే! యముదే! యెననినై న్దురుగి అవరవర్ పణై ములై తుణయా పావియే నుణరాదెత్తనై పగలుమ్‌ పొழுదుపో యొழிన్దన నాళ్‌గళ్‌ తూవిశేరన్నమ్‌ తుణైయొడుమ్‌ పుణరుమ్‌ శూழ் పునల్ కుడన్దైయే తొழுదు ఎన్‌ నావినాలుయ్య నాన్ కణ్డు కొణ్డేన్ నారాయణా వెన్నుమ్‌ నామమ్‌! తిరుమంగై ఆళ్వార్లు-పెరియతిరుమొழி 1-1-2 తమిళనాడులోని అన్ని ప్రసిద్ధ పట్టణముల నుండి బస్ సౌకర్యం గలదు. వైష్ణవ దివ్యదేశాలు
నాదన్ కోయిల్

నాదన్ కోయిల్ భారత దేశంలోని ప్రసిద్ధ వైష్ణవ దివ్యక్షేత్రం. ఈ క్షేత్రమునకు తూర్పున 1. కి.మీ. దూరమున నందివనమను చోట పెరుమాళ్ల సన్నిధి ఒకటి శిథిలముగా నున్నది. మీనమాసం హస్తా నక్షత్రము, తీర్థోత్సవం. ఈ సన్నిధికి తూర్పున 5 కి.మీ దూరంలో నాచ్చియార్‌కోవెల ఉంది. ఈ క్షేత్రమునకు దక్షిణ జగన్నాథమని పేరు శ్లో. నంది పూర్వ పుర విణ్ణగర్ పురే నంది తీర్థయుజి పశ్చిమాసను:| నాధనాధ ఇతి నామ సమ్యుతో నంది భక్తశిబిరాజ సేవిత:||శ్లో. శ్రీమచ్చంపక వల్లీతి నాయక్యా పరిశోభిత:| మధ్యే మన్దార వైమాన మాప్తే శ్రీ కలిజిన్నుత:|| పా|| తీదఱు నిలత్తొడెరి కాలికొడునీర్ కెళువిశమ్బు మవై యాయ్, మాశఱు మనత్తి నొడఱక్క మొడిఱక్కై యవైయాయ పెరుమాన్ తాయ్ శెఱువలైన్దు తయిరుణ్డు కుడమాడు తడమార్వర్ తగై శేర్ నాదనుఱై కిన్ఱనకర్ నన్దిపుర విణ్ణ గరుమ్‌ నణ్ణు మనమే. తిరుమంగై ఆళ్వార్-పెరియతిరుమొழி 5-10-1 1 కుంభఘోణం నుండి టౌన్ బస్ ఉంది
వణ్‌పురుడోత్తం

వణ్‌పురుడోత్తం భారత దేశంలోని ప్రసిద్ధ వైష్ణవ దివ్యక్షేత్రం. మీనమాసం చిత్తా నక్షత్రం తీర్థోత్సవము. మణవాళ మహామునుల మంగళాశాసనం. శ్లో. సేవ్య శ్శ్రీ పురుషోత్తమాఖ్య నగరే క్షీరాబ్ది తీర్థాంచితే నాయక్యా పురుషోత్తమాహ్వయయుజా ప్రాగాస్య సంస్థానగమ్‌| సంజీవిగ్రహ దేవయాన విలసద్రూపోసమన్యు:ప్రియం శ్రీమంతం పురుషోత్తమ ప్రభుమహం శార్జ్గాంశ యోగిస్తుతమ్‌|| పా. కమ్బమాకడలడై త్తిలజ్గైక్కుమన్ కదిర్ ముడియవై పత్తుమ్‌ అమ్బినాలఱత్తు;అరశవన్ తమ్బిక్కళిత్తవ నుఱైకోయిల్ శెమ్బలానిరై శెణ్ముగమ్‌ మాతవి శూతకమ్‌ వాழைగళ్ శూழ వమ్బులామ్‌ కముగోజ్గియ నాజ్గూర్ వణ్పురుడోత్తమమే. తిరుమంగై ఆళ్వార్-పెరియ తిరుమొழி 4-2-1 "మణిమాడక్కోయిల్, అరిమేయ విణ్ణగరం,తిరుత్తైట్రియం బలం, వణ్ పురుడోత్తమ్‌" ఈ నాలుగు దివ్య దేశములు ఒకే మార్గములో కలవు వైష్ణవ దివ్యదేశాలు
తిరుమణిక్కూడం

తిరుమణిక్కూడం భారత దేశంలోని ప్రసిద్ధ వైష్ణవ దివ్యక్షేత్రం. మకరమాసము అమావాస్య (తై అమావాస్య) నాడు జరుగు 12 గరుడ సేవలు నిర్వహించబడతాయి. తిరునాంగూర్ తిరుపతులలో ఇది మొదటిది. మిగిలినవి వైకుంఠ విణ్ణగరం, అరిమేయ విణ్ణగరం, వణ్ పురుషోత్తమం, సెంపొన్‌శెయ్ కోయిల్, తిరుతైట్రి యంబలమ్‌. ఈ సన్నిధిలో తిరుక్కోట్టియూర్ నంబి (గోష్ఠీపూర్ణుడు) ప్రతిష్ఠితమై ఉన్నాడు. మేషం చిత్తా నక్షత్రము తీర్థోత్సవంగా బ్రహ్మోత్సవం నిర్వహించబడుతుంది. శీర్గాళి నుండి టౌన్ బస్ ఉంది. ఇక్కడ భక్తులు బసచేయడానికి రామానుజ కూటం ఉంది. నది యొడ్డునగల మంజక్కుళి మంటపములో స్వామికి తిరుమంజనం వైభవంగా జరుగును. అనంతరం "తుళంగునీణ్ముడి" యను పాశురం "నంబెరుమాళ్లకు" (శ్రీరంగనాధునికి) "కులైయార్‌న్ద" అను పాశరముచే "తిరునఱైయూర్" నంబికి మంగళాశాసనం చేసి సాయంకాలానికి తిరునాంగూర్ చేరుకుంటాడు. ఇచ్చట వేంచేసియున్న ఆరు తిరుపతులలోని పెరుమాళ్లకు మంగళాశాసనం చేసి ఆళ్వారులు అక్కడే ఉంటారు. మరునాడు తిరునాంగూర్ మొదలైన 11 క్షేత్రాల పెరుమాళ్లు మణిమాడక్కోయిల్‌కు వేంచేసి ఆళ్వార్లచే మంగళా శాసనాలను అందుకుంటాడు
తిరుమెయ్యమ్

తిరుమెయ్యమ్ భారత దేశంలోని ప్రసిద్ధ వైష్ణవ దివ్యక్షేత్రం. ఇచ్చట శ్రీరంగనాథునివలె పెద్దమేనితో, పవళించిన స్వామి ఉన్నాడు. దీనిని సత్యవ్రత క్షేత్రమనియు అంటారు. తిరుమెయ్యపు రాజగు ఊమైయ్యన్ దాగియుండిన ప్రదేశము చూడదగినది. వృషభమాసం ధనిష్ఠ తీర్థోత్సవము. శ్లో. రమ్యే మెయ్యపురే కదంబ సరసీ సత్యాఖ్య తీర్థాంచితే సత్యాద్ర్యాఖ్య విమాన మాప్య వనన క్షోణీరుహాలంకృతే| దేవస్సత్యగిరి ప్రభు ర్విజయతే దేవ్యోయ్యవన్తాళితి ప్రాగాస్యో వర సత్యదేవ నయనానన్ద:కలిఘ్న:స్తుత:|| పా. నిలయాళా! నిన్‌వణజ్గ వేణ్డాయే యాకిలు; మెన్ ములైయాళ వొరునాళున్న కలత్తారాళాయే శిలైయాళా!మరమెయ్‌త తిఱలాళా!-తిరుమెయ్య మలైయాళా! నీయళ వళై యాళ మాట్టోమే తిరుమంగై ఆళ్వార్-పెరియ తిరుమొழி 3-6-9 కలయాళా!వకలలకుల్ కనవళై యుమ్‌ కైయాళా! వెన్ శెయ్‌గేన్ నాన్| విలైయాళా!వడియేనై వేణ్డుదియో వేణ్డాయో వెన్నుమ్‌;మెయ్య మలైయాళన్ వానవర్ దమ్‌ తలై యాళన్ మరామరమే ழைయ్‌దవెన్ఱి చ్చిలైయాళన్, ఎన్ మగళై చ్చెయ్‌దనక ళెజ్జనమ్‌ నాన్ శిన్దిక్కేనే. తిరుమంగై ఆళ్వార్-పెరియ తిరుమొழி 5-5-2 అరువిశోర్ వేజ్గడమే నీరమలై యెన్ఱువాయ్, వెరువినాళ్, మెయ్యమ్‌ వినవియిరుక్కిన్ఱాళ్ పెరుగుశీర్ క్కణ్ణపురమెన్ఱు పేశినాళ్ ఉరుగినాళ్, ఉళ్‌మెలిన్దాళ్ ఇదువెన్గొలో. తిరుమంగై ఆళ్వార్-పెరియతిరుమొழி 8-2-3 ఈక్షేత్రము పుదుక్కోట్టైకు 20 కి.మీ. దూరములో గలదు
శ్రీ వైకుంఠము

శ్రీ వైకుంఠనాథన్ పెరుమాళ్ దేవాలయం లేదా "శ్రీ వైకుంఠం దేవాలయం" అనేది భారత దేశంలోని ప్రసిద్ధ వైష్ణవ దివ్యక్షేత్రం. ఇది నవ తిరుపతులలో ఒకటి. ప్రసిద్ధ వైష్ణవ క్షేత్రాలైన నవ తిరుపతులలో ఒకటిగా భాసిల్లుతున్న ఈ క్షేత్రం భారతదేశం లోని తమిళనాడు రాష్ట్రంలో తిరుచెందూర్-తిరునెల్వేలి మార్గంలో తమిరపారాణి నది ఒడ్డున ఉంది. ఈ తొమ్మిది క్షేత్రాలు 108 వైష్ణవ దివ్యదేశాలలో కూడా ఉన్నాయి. శ్రీ వైకుంఠ దేవాలయం "కైలాసపురం"గా కూడా పిలువబడుతుంది. ఈ దేవాలయంలో నటరాజు విగ్రహం, కళాత్మకంగా చెక్కిన స్తంభాలు 8 కనిపిస్తాయి. ఈ దేవాలయంలో ముఖ్యమైనది ఉత్సవ మూర్తి "కల్లాపిరాన్", మూలవిరాట్టు "వైకుంటనాథర్". తమిళ నెలలలో ఆరవ నెల అయిన చిత్తిరాయి (ఏప్రిల్) లో సూర్యకిరణాలు మూలవిరాట్టు యొక్క పాదాలపై పడటం అనేది ఈ ఆలయ ప్రత్యేకత. ఈ ఆలయంలో విగ్రహం చేతిలో గదతో ఉన్నట్లు అద్భుతంగా చెక్కబడింది. మంటపం యొక్క స్తంభాలు సింహాలు, యాలీ (హిందూ పురాణాలు) లు, ఏనుగులతో చెక్కబడి ఉన్నాయి. ఈ దేవాలయం బ్రిటిష్ వారితో కట్టబొమ్మన్ దేశభక్తితో చేసిన యుద్ధంలో ఆయనకు ఒక కోటలా పనిచేసింది. ఆలయం చుట్టూ పెరిగిన వృక్షాల నడుమ 9-అంతస్తుల గోపురం కలిగి ఉంది
నత్తం

నత్తం, భార దేశంలోని ప్రసిద్ధ వైష్ణవ దివ్యక్షేత్రం. ఆకలిగొన్నవాడు అన్నము పచనమగు వరకు అచటనే నిలబడి, కూర్చుండి, పరుండి, అన్నమునకై ఎదురుచూచునట్లుగా భక్తునకు పరమ భక్తి రూపమగు పరిపక్వ దశ వచ్చు వరకు సర్వేశ్వరుడు కూడా పై విధముగా త్వరపడుచుండునట. ఆళ్వారుల విషయమై సర్వేశ్వరునకు గల ఈ "భోగ్యపాకత్వరను" ఆళ్వార్లు "పుళింగుడి" యను క్షేత్రమున శయనించి; తిరువరగుణ మంగై యను క్షేత్రమున కూర్చుండి, శ్రీవైకుంఠ క్షేత్రమున నిలబడి" యని కీర్తించారు. శ్లో. శ్రీమత్యాం వరగుణమంగై నామ పుర్యాం ప్రాప్తాయాభి రుచిరం సుతీర్థమగ్నే:| నాయక్యా వరగుణమంగై నామ సత్యా ప్రాగాస్యాసన రుచిరోగ్ని దృష్టరూప:| విజయకోటి విమాన వరస్థిత శ్శఠరిపూత్తమ భవ్య వచ: ప్రియ:| సుజన సేవిత పాద సరోరుహ: విజయతే ధరణౌ విజయాసన:|| పా. పుళిజ్గుడిక్కిడన్దు వరగుణమంగై యిరన్దు; వైకున్దత్తుళ్ నిన్ఱు; తెళిన్ద వెన్‌శిన్దై యగజ్కழிయాదే; యెన్నైయాళ్వా యెనక్కరుళి; నళిర్‌న్ద శీరులగమ్‌ మూన్ఱుడన్ వియప్ప; నాజ్గళ్ కూత్తాడి నిన్ఱార్ప పళిజ్గునీర్ ముగిలిన్ పవళమ్బోల్ కనివాయ్ శివప్ప; నీ కాణవారాయే. నమ్మాళ్వార్-తిరువాయిమొழி 9-2-4 భక్తుడు భగవంతుని సంతోషింప చేయవలయునని ప్రయత్నించును. భగవంతుడు ప్రపన్నులను సంతోషింప చేయ ప్రయత్నించును తిరువారాధన కాలమందు పోయి సేవింపవలెను. లేకున్న అర్చక స్వాములను ముందుగా కలసి ఏర్పాటు చేసికొనవలెను. శ్రీవైకుంఠము నుండి తూర్పుగా 2 కి.మీ దూరమున గలదు. "నత్తం" అనియే చెప్పవలెను
పెరుంకుళమ్

పెరుంకుళమ్ భారత దేశంలోని ప్రసిద్ధ వైష్ణవ దివ్యక్షేత్రం. ఇచ్చట పెరుమాళ్ల ప్రక్కగా పెరియ తిరువడి (గరుత్మంతులు) ప్రతిష్ఠితమై. "అత్యంత ప్రీతితో తనను జేరిన వారి స్త్రీ సహజ ధర్మములను పోగొట్టి తన అద్బుత ఆశ్చర్య చేష్టిత గుణములను ప్రకాశింపజేసిన స్వామి" యని "పల్ వళై యార్ మున్ పరిశళిందేన్, అను పాశురమున (తిరువాయి మొళి 8-2-4)నమ్మాళ్వార్ భగవంతుని అద్భుత చేష్టిత గుణమును కీర్తించాడు. శ్లో. శ్రీమత్కుళంద నగరేతు పెరుంకొళాఖ్య తీర్థే కుళంద లతికా నయనాబ్జ భృజ్గ:| ప్రాగాసన స్థితి రసౌ గురుసేవితాంగ శ్రీమత్పరాజ్కుశ మునీంద్ర పరిస్తుతాత్మా||శ్లో. ఆనంద నిలయాఖ్యాస విమానస్థో మహీయతే| మాయానట విభుర్భక్త పరిరక్షణ దీక్షిత:|| పా. కూడచ్చెన్ఱే నినియెన్ కొడుక్కేన్;కోల్వళై నె--త్తుడక్కు మెల్లామ్‌; పాడత్తొழிయ విళై న్డువైగల్;పల్వళై యార్ మున్ పరిశழிన్దేన్, మాడక్కొడి మదిళ్ తెన్ కుళన్దై; వణ్ కుడపాల్ నిన్ఱమాయ క్కూత్తన్; ఆడల్ పఱవై యుయర్‌త్త వెల్పో; రాழிపలవనై యాదరిత్తే.|| నమ్మాళ్వార్-తిరువాయిమొழி 8-2-4. ఇచటి అర్చకస్వాములు తొలవిల్లి మంగళం క్షేత్రానికి పోతుంటారు. ఈక్షేత్రమును పెరుజ్కొళమనియే చెప్పవలెను. తిరుప్పుళిజ్గుడి నుండియు, శ్రీవైకుంఠము నుండియు పోయి సేవింపవచ్చును. ఆక్షేత్రములకు 10 కి